मानौ सगुनको शेयर केही वर्ष पछि १०० गुणाले बढ्यो भने तपाइले लगानी गरेको ३०० डलर ३० हजार डलर मूल्य बराबर हुन आउँछ । त्यस्तै तपाइले १००० डलर लगानी गर्नुभयो भने एक लाख डलर मूल्य बराबर हुनसक्छ । तर माथिको उदाहरणमा भनिए अनुसार फेसबुकको जस्तो १०० गुणाको ठाउँमा १२०० गुणाले बढ्यो भने कति होला, आफैँ हिसाब गर्न सकिन्छ । जानकारीको लागि सन् २०१० मा जब उबर (ट्याक्सी कम्पनी) स्टार्ट अपको अवस्थामा थियो, त्यस समयमा १०० डलरको शेयरको मूल्य हाल आएर १ मिलियन डलर भन्दा बढी पुगेको छ । यसरी हेर्दा जति सक्दो धेरै लगानी गर्नु उचित हुने देखिन्छ । लगानीको सिद्धान्त अनुसार पनि कुरा सहि हो जति धेरै लगानी, त्यति धेरै प्रतिफल । तर यस सँगसँगै बिर्सन नहुने कुरो के पनि हो भने हरेक लगानीको प्रतिफलसंगै जोखिमको सम्भावना पनि त्यतिकै हुन्छ । त्यसैले कति लगानी गर्ने भन्ने कुरा बिचार पुर्याएर गर्नु राम्रो हुन्छ ।
